section_heading: Novi pjevač (2004. – 2005.)
paragraph_text: Tijekom listopada i studenog 2003. Marduk je otišao na južnoameričku turneju, a sredinom studenog pjevač Legion napustio je sastav, zbog čega su zakazani koncerti u Grčkoj i Engleskoj morali biti otkazani. Tijekom veljače 2004. godine objavljeno je da će novi pjevač grupe biti Daniel "Mortuus" Rostén, također član grupa Funeral Mist i Triumphator pod pseudonimom "Arioch". U svibnju je Rogera Svenssona zamijenio Magnus "Devo" Andersson, koji je, iako je na prvim dvama albumima svirao gitaru, sad svirao bas-gitaru.